

ააიპ „ასოციაცია ათინათის“ კერძო რადიომაუწყებლობის №B48 ლიცენზიის მოდიფიცირებისა და კომისიის 2021 წლის 16 დეკემბრის №გ-21-6/673 გადაწყვეტილებაში ცვლილების შეტანის შესახებ


განმცხადებელი: ააიპ „ასოციაცია ათინათი“ (ს/ნ 220014464);
კომისიის სხდომის თარიღი: 2026 წლის 19 ნოემბერი;
I. აღწერილობითი ნაწილი
1. საქართველოს კომუნიკაციების ეროვნული  კომისია (შემდგომში  ,,კომისია”) აღნიშნავს, რომ  კომისიას წერილობით მიმართა ააიპ „ასოციაცია ათინათმა“ (ს/ნ 220014464) (წერილის კომისიაში რეგისტრაციის №შ-26-7/7868, 01.10.2026) კერძო რადიომაუწყებლობის №B48 ლიცენზიის მოდიფიცირების თხოვნით. კერძოდ, ააიპ „ასოციაცია ათინათი“ ითხოვს ლიცენზიის ქვესახეობის ცვლილებას და საერთო მაუწყებლობის ნაცვლად სპეციალიზებული (მუსიკალური/გასართობი/შემეცნებითი) მაუწყებლობის განსაზღვრას. როგორც წერილშია აღნიშნული რეგიონულ რადიოს, არ აქვს შესაძლებლობა მხოლოდ რეკლამების გაყიდვებით დაფაროს რადიოს მიმდინარე ხარჯები. შესაბამისად ქვესახეობის ცვლილება საჭიროა მაუწყებლობის შესანარჩუნებლად. რადიო იძულებულია მოიზიდოს თანხები გრანტის, შემოწირულობის ან სპონსორობის სახით, რაც რადიოს დღევანდელი ქვესახეობის გამო წინააღმდეგობაში მოვა კანონმდებლობასთან. 

2. კომისია აღნიშნავს, რომ ააიპ „ასოციაცია ათინათი“ კომისიის 2021 წლის 16 დეკემბრის №გ-21-6/673 გადაწყვეტილებით ფლობს კერძო რადიომაუწყებლობის №B48 ლიცენზიას 2026 წლის 31 დეკემბრამდე შემდეგი სალიცენზიო პირობებით:
ა) ლიცენზიის სახე: რადიომაუწყებლობა;
ბ) ლიცენზიის სახეობა: კერძო მაუწყებლობა;
გ) კერძო მაუწყებლობის ქვესახეობა: საერთო მაუწყებლობა;
დ) ლიცენზიის მოქმედების ვადა: 2026 წლის 31 დეკემბრამდე; 
ე) მაუწყებლობის ენა/ენები: ქართული, რუსული.
ვ) მაუწყებლობის ტექნიკური პარამეტრები:

ზემოაღნიშნული გადამცემი სადგურის განთავსება შესაძლებელია მითითებული კოორდინატის მიმართ 500მ რადიუსის    ფარგლებში, ზღვის  დონიდან  გადამცემი ანტენის    დაკიდების სიმაღლის შენარჩუნებით (ცდომილება±5მ).
ზ) მაუწყებლობის გავრცელების გეოგრაფიული ზონა: გადამცემი სადგურების ტექნიკური პარამეტრების შესაბამისი მომსახურების სახმელეთო ტერიტორია, რომელიც პირობითად შემოსაზღვრულია ამ ტერიტორიაზე განთავსებული სადგურების მიერ შექმნილი სამაუწყებლო დონის სიგნალის ზღვრული მინიმალური მნიშვნელობის მქონე წერტილთა ერთობლიობის მომვლებით.

II. სამოტივაციო ნაწილი

3. კომისია აღნიშნავს, რომ „მაუწყებლობის შესახებ“ საქართველოს კანონის 45-ე მუხლის პირველი პუნქტის შესაბამისად, ლიცენზიის მოდიფიცირების საფუძველი შეიძლება იყოს: 
ა) საქართველოს კანონმდებლობაში ან მაუწყებლობის სფეროს პრიორიტეტებში ცვლილებების ან/და დამატებების შეტანა;
ბ) კომისიის ან ლიცენზიის მფლობელის დასაბუთებული მოთხოვნა ლიცენზიაში ცვლილებების ან/და დამატებების შეტანის თაობაზე.

ლიცენზიის, ამავე ლიცენზიის მფლობელის განცხადების საფუძველზე მოდიფიცირების მოთხოვნის შემთხვევაში, კომისია ხელმძღვანელობს „მაუწყებლობის შესახებ“ საქართველოს კანონის 45-ე მუხლის მე-3 პუნქტით, რომლის შესაბამისადაც, აკრძალულია საეთერო მაუწყებლობის ლიცენზიის იმგვარად მოდიფიცირება, რომელიც გამოიწვევს ლიცენზიის სახეობის შეცვლას ან ლიცენზიით განსაზღვრული სამოქმედო ზონის სიდიდის ცვლილებას. ამავე კანონის 382-ე მუხლის პირველი პუნქტის შესაბამისად, მაუწყებლობის სფეროში ლიცენზიის მოდიფიცირება ხორციელდება საჯარო ადმინისტრაციული წარმოების წესით. შესაბამისად 2026 წლის 21 ოქტომბრის კომისიის №გ-N გ-26-23/470 გადაწყვეტილებით დაიწყო საჯარო ადმინისტრაციული წარმოება ააიპ „ასოციაცია ათინათის“ კერძო რადიომაუწყებლობის №B48 ლიცენზიის მოდიფიცირებისა და კომისიის 2021 წლის 16 დეკემბრის №გ-21-6/673 გადაწყვეტილებაში ცვლილების შეტანის მიზნით. ზეპირი მოსმენის თარიღად განისაზღვრა 2026 წლის 19 ნოემბერი, ხოლო გადაწყვეტილების მიღების თარიღად ზეპირი მოსმენის ჩატარებიდან 10 სამუშაო დღე. 

4. საკითხის ზეპირი მოსმენა გაიმართა კომისიის 2026 წლის 19 ნოემბრის სხდომაზე. სხდომას ესწრებოდა ააიპ „ასოციაცია ათინათის“ დირექტორი გია ხასია. ზეპირი მოსმენის სხდომაზე აღინიშნა, რომ ლიცენზიის მფლობელის მოთხოვნა არ ეწინააღმდეგება საქართველოს კანონმდებლობას. კერძოდ, სახეზეა ”მაუწყებლობის შესახებ” საქართველოს კანონის 45-ე მუხლის პირველი პუნქტის ბ) ქვეპუნქტით გათვალისწინებული შემთხვევა: ლიცენზიის მფლობელის დასაბუთებული მოთხოვნა ლიცენზიაში ცვლილებების ან/და დამატებების შეტანის თაობაზე; ამასთან ლიცენზიის მოდიფიცირება არ გამოიწვევს ლიცენზიის სახეობის შეცვლას ან ლიცენზიით განსაზღვრული სამოქმედო ზონის სიდიდის ცვლილებას. აღსანიშნავია, ასევე ის გარემოებაც, რომ ააიპ „ასოციაცია ათინათის“ კერძო რადიომაუწყებლობის №B48 ლიცენზია არ არის გაცემული კონკურსის საფუძველზე, რომლის პირობას წარმოადგენდა საერთო რადიომაუწყებლობა. ზემოაღნიშნულიდან გამომდინარე სხდომაზე კომისიამ ზეპირი მოსმენა დასრულებულად ჩათვალა და საკითხთან დაკავშირებით გადაწყვეტილების მიღება მიზანშეწონილად მიიჩნია იმავე დღეს ძირითად სხდომაზე. 

5. კომისიის 2026 წლის 19 ნოემბრის სხდომას ესწრებოდა ააიპ „ასოციაცია ათინათის“ დირექტორი გია ხასია. სხდომაზე კომისიამ მიიჩნია, რომ შესაძლებელია ააიპ „ასოციაცია ათინათის“ კერძო რადიომაუწყებლობის №B48 ლიცენზიის მოდიფიცირება და ლიცენზიის ქვესახეობად საერთო მაუწყებლობის ნაცვლად სპეციალიზებული (მუსიკალური/გასართობი/შემეცნებითი) მაუწყებლობის განსაზღვრა.    

III. სარეზოლუციო ნაწილი
ყოველივე ზემოაღნიშნულის გათვალისწინებით, კომისიამ ,,მაუწყებლობის  შესახებ”  საქართველოს   კანონის   382-ე  მუხლის პირველი პუნქტის, 45-ე მუხლის პირველი პუნქტის ბ) ქვეპუნქტის, საქართველოს ზოგადი ადმინისტრაციული კოდექსის IX თავისა და 177-ე მუხლის მე-4 ნაწილის შესაბამისად, კომისიამ, კენჭისყრის შედეგად, ერთხმად

გადაწყვიტა:
1. მოდიფიცირდეს ააიპ „ასოციაცია ათინათის“ კერძო რადიომაუწყებლობის №B48 ლიცენზია, შევიდეს ცვლილება კომისიის 2021 წლის 16 დეკემბრის №გ-21-6/673 გადაწყვეტილებაში და გადაწყვეტილების: 
ა) პირველი პუნქტის გ) ქვეპუნქტი ჩამოყალიბდეს შემდეგი რედაქციით:
„გ) კერძო მაუწყებლობის ქვესახეობა: სპეციალიზებული (მუსიკალური/გასართობი/შემეცნებითი) მაუწყებლობა;”

ბ) გადაწყვეტილების მე-2 პუნქტი ჩამოყალიბდეს შემდეგი რედაქციით: 

„2. ააიპ „ასოციაცია ათინათი“ ვალდებულია დაიცვას მედიამომსახურების სფეროში მოქმედი საქართველოს კანონმდებლობა, მათ შორის, კომისიის დადგენილებები და გადაწყვეტილებები, მედიამომსახურების სფეროში მოქმედ საქართველოს კანონმდებლობაში ცვლილებების შეტანის შემთხვევაში უზრუნველყოს საქმიანობის მათთან შესაბამისობა;“

2. დაევალოს კომისიის აპარატის იურიდიული დეპარტამენტის ავტორიზაციისა და ლიცენზირების ჯგუფს (ნ. ლორთქიფანიძე): 
ა) სათანადო მონაცემების კომისიის უწყებრივ რეესტრში შეტანა;
ბ) სალიცენზიო მოწმობის გაცემის უზრუნველყოფა;
გ) ლიცენზიის მოდიფიცირების თაობაზე ინფორმაციის სსიპ „საქართველოს საკანონმდებლო მაცნეში“ გაგზავნა;

3. დაევალოს კომისიის აპარატის ადმინისტრაციას (გ.ლუკავა) აღნიშნული გადაწყვეტილების კომისიის ოფიციალურ ვებ-გვერდზე (www.comcom.ge) გამოქვეყნება და ააიპ „ასოციაცია ათინათისთვის“ გაგზავნა; 
4. გადაწყვეტილება ძალაში შევიდეს აღნიშნული გადაწყვეტილების ააიპ „ასოციაცია ათინათისთვის“ ჩაბარების დღიდან;
5. გადაწყვეტილება შეიძლება გასაჩივრდეს ქ. თბილისის საქალაქო სასამართლოს ადმინისტრაციულ საქმეთა კოლეგიაში (მისამართი: ქ. თბილისი, დავით აღმაშენებლის ხეივანი №64) ააიპ „ასოციაცია ათინათისთვის“ ჩაბარებიდან ერთი  თვის ვადაში;
6. კონტროლი აღნიშნული გადაწყვეტილების შესრულებაზე (გარდა პირველი პუნქტისა) დაევალოს კომისიის აპარატის იურიდიული დეპარტამენტის  ავტორიზაციისა და ლიცენზირების ჯგუფს (მ. ქადეიშვილი).   


